מתמודדים בפעם הראשונה?
מה זה רולטור?
רולטור הוא גרסא מתקדמת ומשוכללת יותר של הליכון. רולטורים החלו להופיע לקראת סוף שנות ה-70 בסקנדינביה והתופעה התרחבה עם השנים לשאר מדינות אירופה והעולם.
רולטור מאופיין בגלגלים גדולים המאפשרים הליכה נוחה ורציפה בתוך הבית ומחוצה לו. למרבית הרולטורים יש מעצורי יד, סלסלה לחפצים, מושב למנוחה ומשענת גב.
ישנם רולטורים עם 2 גלגלים ו 3 גלגלים אך הרולטור הנפוץ במיוחד הוא רולטור עם 4 גלגלים.
רולטור עם 4 גלגלים יציב יותר מרולטור 3 גלגלים ויתרון נוסף שניתן לשבת ולנוח על המושב (ב3 גלגלים לא ניתן לכן אין מושב).רולטור 3 גלגלים אינו מומלץ ברוב במדינות אירופה כיוון שאינו מספיק יציב.
ממחקרים שנערכו בשבדיה לפני כ-15 שנה מצאו כי השימוש ברולטור בבית ומחוצה לו מקטין בצורה משמעותית נפילות של אנשים בגלאי 70 ומעלה. המחקר מצא כי החסכון הכספי לגופים ציבוריים גדול מאד שכן עלות ניתוח של החלפת ירך ועלויות השיקום הגדולות אינן מתקרבות לעלות הזניחה של מכשיר רולטור אחד. כמו כן נמצא במחקר שהמשתמים הרגישו הרבה יותר בטוחים לצאת מהבית לקניות וסידורים מבלי לחשוש מנפילה או חיפוש אחר ספסל או כיסא כאשר יתעייפו.
טיפ - כיצד מכוונים את הידיות של הרולטור?
ידית האחיזה צריכה להגיע לשורש כף היד, כך ההליכה מתאפשר עם גב זקוף ושליטה טובה יותר ורציפה עם המכשיר.
טיפ - הרולטור "בורח"? הגלגלים אצים לכם?
במידה וההליכה עם 4 גלגלים מרגישה לא בטוחה והתחושה שהרולטור "בורח לכם" ניתן לבחור רולטור עם 2 גלגלים בלבד. את הגלגלים האחוריים מחליפים במוטות ופקקים ואז הרולטור הרבה יותר יציב. החיסרון שהליכה עם 2 גלגלים לא רציפה ואין תחושת הליכה אלא "דחיפה", מה גם שהיציאה החוצה לרחוב או לשטח עם קרקע לא ישרה הינה בעייתית.
פתרון נוסף הוא תוספת של "מעצורי גרירה" על גבי שני הגלגלים האחוריים המאטים את מהירות הגלגל, וכך המשתמש יכול לווסת את התנגדות הגלגל האחורי לפי רצונו. היתרון הגדול הוא, שניתן עדיין להינות מהליכה עם רולטור 4 גלגלים אך לשלוט טוב יותר בהתקדמות הגלגלים ובכך למנוע חוסר שליטה. יתרון נוסף למשתמש שיקומי ניתן לשחרר את וויסות הגלגלים האחוריים ככל שההתקדמות בשיקום מתמשכת.
כדאי לבקש להתנסות עם מעצורי גרירה אולם בכל הרולטורים קיימת האפשרות לתוספת חשובה זו.
קיפול? חשוב מאד.
מומלץ לבחור רולטור שמתקפל בקלות וניתן להכניסו לרכב ללא מאמץ. כמו כן רולטורים שמתקפלים למידות קטנות ניתן לאחסן בבית מבלי שיתפסו מקום.
חפשו רולטור שמתקפל לתוך עצמו (גלגל ימין פוגש את גלגל שמאל, כמו כסיא גלגלים) כך תוכלו להיכנס איתו גם למעברים צרים מבלי לפגוע בשימוש וביציבות של הרולטור.
ישנם רולטורים במידות שונות, גבהים שונים ורולטורים לכבדי משקל עד 200 ק"ג ואף יותר. ניתן להזמין רולטורים עם תמיכת אמות מתאים בעיקר לחולי פרקינסון, שיקום פגיעות ראש או חוט שדרה.
קיים רולטור לחולי פרקינסון עם קרן לייזר המוציא את המשתמש ממצב של "הקפאה FREEZE". שם רולטור USTEP והוא מיוצר בארצות הברית.